མཇུག་ཏུ་སྨན་རྩིས་ཁང་གི་སྨན་པ་གཙོ་བོ་སྨན་རམས་པ་ཚེ་དབང་རྟ་མགྲིན་གྱིས།བོད་ཀྱི་གསོ་བ་རིག་པའི་སྨན་རྣམས་ལ་རླན་གཤེར་གྱིས་སྐྱོན་མ་ཤོར་ཚེ་དུས་ཡུན་རྫོགས་རྒྱུ་མེད་སྐོར་དང་།ཚན་རིག་པ་ཚོས་དངུལ་ཆུ་ཡི་གནོད་སྐྱོན་ལས་དགེ་ཕན་གྱི་སྐོར་ལ་ཤེས་ཀྱི་མེད་པ་དང་།དངོས་པོ་རེ་རེའི་སྟེང་གི་ནུས་པ་ཆ་ཚང་བ་ཤེས་ཐུབ་རྒྱུ་ཁག་པོ་ཡིན་སྐོར།གཅན་གཟན་སྟག་ཡིན་ཡང་གོམས་གཤིས་བསླབས་ནས་སྒོ་ཕྱུག་སེམས་ཅན་དུ་བསྒྱུར་ནུས་ཀྱི་ཡོད་པ་བཞིན།དངུལ་ཆུ་བཙོ་བཀྲུ་ཆེན་མོའི་ལག་ལེན་བརྒྱུད་རིམ་ལས་དུག་སེལ་གཙང་མ་བྱས་ནས་ཕྱི་ནང་གི་ནད་པ་མང་པོ་དེང་དུས་ཀྱི་སྨན་བསྟེན་ནས་དྲག་བསྐྱེད་མ་བྱུང་བ་བོད་སྨན་ལས་དྲག་བསྐྱེད་བྱུང་གི་ཡོད་སྐོར།གཞན་ཡང་མཆིན་པའི་གཉན་ཚད་ན་ཚ་ཕོག་མཁན་ཕྱི་ལུགས་སྨན་ལས་དྲག་བསྐྱེད་བྱུང་མ་ཐུབ་ནས་སྨན་པས་ཚེ་ཚད་སྤྲད་ཟིན་པ་རྣམས་བོད་སྨན་ལས་གསོན་པོར་འཚོ་གནས་ཐུབ་པ་བྱུང་སྐོར་གསུངས་སོང་བ་མ་ཟད།ཉམས་ཞིབ་ཚད་ལྡན་མེད་པར་ཧོལ་ཚོད་ཀྱིས་བྱ་སྤྱོད་སྤེལ་མི་རུང་བའི་སྐོར་སོགས་ལ་གསུངས་དོན་དུ་མི་སུ་ཞིག་བོད་ཀྱི་གསོ་བ་རིག་པར་ཉམས་ཞིབ་བྱེད་མཁན་ཡིན་ན་འདྲ།དགའ་ཞེན་བྱེད་མཁན་ཡིན་ན་འདྲ།སློབ་སྦྱོང་བྱེད་མཁན་ཡིན་ན་འདྲ།མི་སུ་དང་སུ་ཡིན་ན་ཡང་བློ་གཟུ་བོར་གནས་ཏེ་སྐད་ཆ་བཤད་དགོས་རེད་མ་གཏོགས།རྒྱུ་མཚན་ཁུངས་དག་གང་བསྟན་རྒྱུ་མེད་པ་ཞིག་ལ་གཅིག་བྱས་པ་ཡིན།གཅིག་འདུག་ཟེར་ནས་ཧོལ་ཚོད་དང་ཧོལ་རྒྱུག་གི་ཐོག་ནས་ཡིག་ཆ་མང་པོ་སྤེལ་བ་ཡིན་ན་ང་ཚོར་གནོན་ཤུགས་ཆེན་པོ་དེ་དྲག་པོའི་གནོན་ཤུགས་འདྲ་པོ་ཆགས་འགྲོ་ཡི་ཡོད་རེད།རིག་གཞུང་ཞིག་ཉམས་ཀྱི་ཡོད་རེད།ག་རེ་བྱས་ནས་ཉམས་ཀྱི་ཡོད་རེད་ཟེར་ན་དེ་མ་རེད།དེ་མི་འདུག་ཟེར་ཁོང་ཚོས་ང་ཚོར་བརྡར་ཤ་བཅད་ནས་གནས་ཚུལ་དེ་འདྲ་ཞིག་ཡོད་ན་ང་ཚོ་ཕན་ཚུན་ལ་བགྲོ་གླེང་བྱེད།བརྡར་ཤ་གཅོད།མཐོང་རྒྱུ་ཡོད་པ་བསྟན།སྒྲུབ་བྱེད་ཡོད་པ་སྒྲུབ།སྐད་ཆ་བཤད་ནས་ཐག་གཅོད་བྱེད་དགོས་ཀྱི་ཡོད་རེད།དེ་མ་གཏོགས།དེ་ག་ཙམ་ཁུངས་ཡོད་ལ་མེད་ལ་གཅིག་གི་ཐོག་ནས་ཉམས་ཞིབ་འདྲ་པོ་བྱེད།ཤོག་བུ་འདྲ་པོ་ཞིག་བཏོན།དེ་ཡོངས་གྲགས་ཀྱི་དུས་དེབ་སྐད་གྲགས་ཆེན་པོའི་མི་དུང་ཕྱུར་དང་ས་ཡ་མང་པོ་བལྟ་ཀློག་བྱས་ནས་དེའི་ནང་གི་ཚིག་ཡག་ཉེས་གང་འདྲ་ཞིག་ཡིན་ན་ཡང་དེར་ཡིད་ཆེས་བྱེད་ཀྱི་ཡོད་དུས་ཇུས་ངན་བཤམས་པ་དེས་ང་ཚོའི་གསོ་བ་རིག་པའི་ཐོག་ལ་སྐད་ཆ་དེ་ཐལ་ཆ་ཆེན་པོ་ཆགས་ཀྱི་ཡོད་རེད།དེའི་རྒྱུ་མཚན་གང་ཡིན་ཟེར་ན་ཚན་རིག་པས་བརྟག་དཔྱད་བྱས་ནས་བཤད་པ་རེད་ཟེར་དུས་མི་གཞན་གྱིས་ཧ་ལས་པའི་ཡིད་ཆེས་བྱེད་ཀྱི་ཡོད་རེད།ཅེས་དང་།ང་ཚོ་བོད་ཀྱི་གསོ་བ་རིག་པ་དེ་མི་ལོ་༤༠༠༠ལྷག་གི་ཚད་ལྡན་གྱི་ལོ་རྒྱུས་ལྡན་པའི་གཞུང་ལུགས་ཤིག་རེད་མ་གཏོགས།ཆ་ཚང་ལ་མ་ཚང་ལ་མགོ་འཇུག་མེད་པ་དེ་འདྲ་མ་རེད།སློབ་སྦྱོང་དང་དེང་དུས་ཀྱི་ཚན་རིག་པའི་ཉམས་ཞིབ་ཚང་མ་བོད་ཀྱི་སྨན་གཞུང་ནང་མ་ཚང་བ་གཅིག་ཀྱང་ཡོད་མ་རེད་དྲན་གྱི་འདུགཅེས་ཀྱང་གསུངས་སོང་།